জহুর আহমেদ চৌধুরীর স্টেডিয়ামের বেশ পিচে বেশ স্বাচ্ছন্দ্যেই রান তুলছে লঙ্কান দুই ব্যাটসম্যান। মাঝে মাঝে উইকেট থেকে বোলাররা কিছুটা টার্ন পেলেও এখনো সেটা ব্যাটসম্যানের জন্য দুর্বোধ্য হয়ে উঠেনি। বাংলাদেশি ফিল্ডারদের ক্যাচ মিসও লঙ্কান ব্যাটসম্যানদের দারুণ সহায়তা করেছে। ব্যক্তিগত ৪ রানে জীবন পাওয়া কুসল মেন্ডিস ও ধনঞ্জয়া ডি সিলভা এরপর হাত খুলে চড়াও হয়েছেন টাইগার বোলারদের উপর। দারুণ ফুটওয়ার্কে স্পিনারদের চেপে বসতে দেননি ধনঞ্জয়া-কুসল।